| Stefan Schumacher |
| --- |
|  |
| Información persoal |
| Nacemento | Stefan Schumacher 21 de xullo de 1981 (42 anos) |
| Nacionalidade | Alemaña Alemaña |
| Equipo |
| **Último equipo** | Gerolsteiner |
| Equipo(s) Pro |
| 2002-2003200420052006 | Deutsche TelekomLamontaShimano-Memory CorpGerolsteiner |
| Principais vitorias |
| * Volta a Polonia 2006
* Volta ao Benelux 2006
* 2 tiradas do Tour 2008
* 2 tiradas do Giro de Italia 2006
* Amstel Gold Race 2007
 |

**Stefan Schumacher**, nado o 21 de xullo de 1981 en Ostfildern, é un ciclista alemán.

Carreira deportiva
------------------

Stefan Schumacher debutou profesionalmente no ciclismo en 2002, no equipo ciclista Deutsche Telekom. En 2003 ficha polo Lamonta. En 2004 consegue a primeira vitoria como profesional ao gañar unha tirada da Volta a Baviera, e ese mesmo ano consegue o subcampionato alemán de ciclismo en estrada e é seleccionado dentro do equipo alemán para os mundiais de Verona. Ficha entón polo Shimano, e consegue na primavera de 2005 as vitorias na Volta á Baixa Saxonia e na Volta á Renania-Palatinado. Pero nunha das tiradas desta proba fáiselle un control antidopaxe e atópanlle catina, ao parecer procedente dun medicamento que lle receitara a súa nai para combater a alerxia ao pole. Despois duns meses sen poder conseguir, asina un contrato co equipo Gerolsteiner.

En 2006 vence en dúas tiradas do Giro de Italia, e leva por dous días o mailló rosa de líder provisional. Nas grandes probas alterna bos resultados nos espríns con grandes performances nas contra o reloxo. Vence ese mesmo ano, na última tirada, e por un segundo, a Volta ao Benelux, despois de derrubar accidentalmente o líder, o francés George Hincapie, preto da chegada. Meses despois consegue a vitoria na Volta a Polonia e vence ademais en dúas tiradas.

En 2007 compite en varias probas medianas con éxito, e obtén a vitoria na clásica Amstel Gold Race. Vence na Volta a Baviera e logo nese ano fai o seu primeiro Tour de Francia, sen demasiado éxito, perdendo moito tempo na montaña, e remata 89º. Participa na Volta a España e abandónaa antes de rematar para participar nos mundiais de Stuttgart, onde consegue a medalla de bronce. Algúns días despois de colleitar ese éxito, a Federación Alemá de Ciclismo anuncia que detectou, uns días antes dos mundiais, unha taxa de hematocrito demasiado elevado no seu sangue, que foi atribuído a unha diarrea. Aínda que a Unión Ciclista Internacional lle dá a razón, eses mesmos días ten un accidente de coche e no control de alcolemia policial posterior atópaselle unha taxa de alcol ilegal para conducir e a presenza de anfetaminas, se ben como era en época de non competición non foi considerado dopaxe.

En 2008 vence nas dúas contra o reloxo do Tour, disputada a primeira delas en Cholet e a segunda con chegada en Saint-Amand-Montrond.

Notas
-----

1. ↑  «More riders for Lamonta», *Cyclingnews.com*, 24/11/2003.
2. ↑  «Shimano gets Schumacher», *Cyclingnews.com*, 10/12/2004.
3. ↑  « Schumacher acquitted », *Cyclingnews.com*, 15/9/2005.
4. ↑  « Schumacher to Gerolsteiner for three years », *Cyclingnews.com*, 3/11/2005.
5. ↑  « Schumacher wins Eneco Tour in bizarre finish », *Cyclingnews.com*, 23/08/2006.
6. ↑  « Italian Paolo Bettini prevails in Stuttgart » Arquivado 01 de agosto de 2008 en Wayback Machine. *Cyclingnews.com*, 30/9/2007.
7. ↑  « Schumacher presents blood values », *Cyclingnews.com*, 27/11/2007.
8. ↑  « Cyclisme: Amphétamines chez Schumacher après un contrôle policier », *La Dernière Heure/Les Sports*, 8/1/2008.

Véxase tamén
------------

### Ligazóns externas

* Ficha de Schumacher na web do equipo Gerolsteiner

|  |  |
| --- | --- |
| Control de autoridades | 
* Wd: Q60857
* Munzinger: 01000007005
* CyclingArchives: 5470
* ProCyclingStats: 139810
* Sports Reference: stefan-schumacher-1

 |